Ցեղասպանութիւնը ուրացողները շատ բնականօրէն կÿուզեն անտեսել արխիւնեը եւ զանոնք նկատել անճիշդ, սուտ եւ սխալ£ Անոնք կը մերժեն նոյնիսկ պրպտել պատերազմական իրենց դաշնակիցներու արխիւները, ինչպէս Գերմանիոյ եւ նոյն ժամանակաշրջանին մէջ հրատարակուած Ամերիկացի դիւանագէտներու, Միսիոնարներու եւ վերապրողներու վկայութիւնները£ Զոհերը կÿակնկալեն, որ ակադեմականներ վերցնեն պատասխանատուութիւնը անաչառօրէն ներկայացնելու պատմութիւնը£ Անոնք պէտք չէ օգտագործուին ոճրագործ կառավարութեան մը սադրանքներէն, որոնք կը միտին իրենք զիրենք անպարտ արձակել գործուած հաւաքական ոճրային եղեռնագործութենէն£ Հարկ է զանազանութիւն դնել ճշմարիտ եւ վաւերական բանասիրական տուեալներու եւ աղաւաղուած անճիշդ ու սխալական պատմութեան ընթացքին ցեղասպանութիւն գործադրած թուրքիոյ առհաւական մեղքին£ Կÿակնկալուի միջազգային կառոյցներէն ու քաղաքակիրթ երկիրներէն բարոյական քաջ կեցուածքներ£ Անոնք պարտին անհրաժեշտ դիրքորոշումներով ցոյց տալու իրենց դատապարտումը թէ՛ օրէնքի սահմաններուն մէջ եւ թէ՛ գործնական պատիժներ որդեգրելու ողղութեամբ£ Ըստ թուրք Ամերիկաբնակ քաղաքացիի մը, ցեղասպանութեան 81¬րդ տարելիցին առիթով կը յայտնէր քաջաբար թէ պատմութիւնը կըսպասէ թուրք ղեկավարի մը, որ ճանչնայ իր նախնիքներուն կատարած ամենամեծ ոճիրները, ներողութիւն խնդրէ հայ ժողովուրդէն եւ ջանայ զանոնք նիւթապէս եւ բարոյապէս հատուցանել աշխարհի աչքին առաջ£